"**Here Comes Your Man**" ("**הנה בא האיש שלך**") הוא שיר של להקת הרוק האלטרנטיבי האמריקאית פיקסיז, שנכתב על ידי סולן הלהקה פרנק בלאק (בלאק פרנסיס). השיר הופק על ידי גיל נורטון, והוא יצא לאור כסינגל השני מתוך האלבום השני של הלהקה, "*Doolittle*", ביוני 1989.

"Here Comes Your Man" נכתב על ידי בלאק פרנסיס בנערותו, והוקלט עבור קלטת דמו של הלהקה משנת 1987, אך לא נכלל באלבומיה הקודמים של הלהקה, "*Come On Pilgrim*" או "*Surfer Rosa*", מכיוון שפרנסיס לא רצה להוציאו לאור. המבקרים ראו ב"Here Comes Your Man" את שיר הפריצה של פיקסיז. ג'ון דולן ממגזין "ספין" הגיב שזה "השיר הנגיש ביותר אי פעם של להקת אנדרגראונד". השיר הגיע למקום השלישי במצעד Billboard Modern Rock Tracks בארצות הברית. בשנת 2019, הסינגל זכה לעיטור זהב בקנדה.

רקע והקלטה
----------

פרנסיס כתב את "Here Comes Your Man" בערך כשהיה בן 14 או 15. לאחר הקמת הפיקסיז, המפיק פול קולדרי ציין שהקבוצה לא רצתה להקליט את "Here Comes Your Man" עבור אלבום הדמו שלה "The Purple Tape". המפיק גארי סמית אמר, "היה חוסר רצון להקליט את "Here Comes Your Man" כי זה היה פופ מדי, היה בזה משהו ישיר מדי". כשראש חברת ההפקות 4AD, איבו ווטס-ראסל, בחר את רשימת הרצועות לאלבום הבכורה של הלהקה, "*Come on Pilgrim*", הוא השמיט בכוונה את "Here Comes Your Man". ווטס-ראסל הצהיר שהוא אהב את השיר, אבל ש"זה הרגיש יותר מדי מסחרי". ווטס-ראסל גם הרגיש שהוא מזכיר מדי את השיר "Spanish Stroll" של מינק דה-וויל. הקלטה של השיר נדחתה גם להיכנס לאלבום "*Surfer Rosa*".

פרנסיס אמר כי במהלך הקלטת "*Doolittle*" הוא חש נבוך מ"Here Comes Your Man", אבל מכיוון שהמפיק גיל נורטון אהב מאוד את השיר, הוא הסכים להקליטו. נורטון הקליט את הלהקה מבצעת את קולות הרקע של השיר כאשר פרנסיס לא היה זמין לכך. השיר כלל עיבוד שונה מהקלטות קודמות של הרצועה, ופרנסיס הוסיף לו בית נוסף.

הרכב מוזיקלי
------------

 השיר נפתח באקורד הנדריקס, שאותו אהב ג'ואי סנטיאגו, גיטריסט הלהקה. הגיטרה האקוסטית מנגנת את האקורדים D-G-A, בעוד שסנטיאגו מנגן ריף גיטרה.

בראיון למגזין "NME", פרנסיס התייחס למשמעות השיר: 

המילה "boxcar" הייתה ככל הנראה נקודת ההתחלה למילות השיר, ופרנסיס הציע שהשיר נוצר בחלקו בהשראת השיר "Carnival of Sorts (Box Car)" מאת אר.אי.אם..

וידאו קליפ
----------

קליפ המקדם את הסינגל, בבימוי משותף של ניל פולוק וג'ונתן בקמאייר, מציג את הלהקה מנגנת על כלי הנגינה שלה דרך עדשת עין הדג, בזמן שהמצלמה עוברת באופן אופקי על פני חלל ההופעה ובמאונך על חברי הלהקה הבודדים. בנימה הדומה לליפ סינק, פרנסיס והבסיסטית קים דיל פותחים וסוגרים את הפה שלהם בזמן עם השירה שהוקלטה מראש, אך לא מנסים לבטא את המילים באמצעות שפתיהם.

הוצאה לאור וקבלה
----------------

"Here Comes Your Man" יצא לאור כסינגל ביוני 1989, והקליפ של השיר זכה להשמעה ב-MTV. פיקסיז מיעטה לנגן את "Here Comes Your Man" בקונצרטים או באירועי קידום מכירות. הכותב המוזיקלי בן סיסריו תיאר עמדה זו כ"נימה של קולג' רוק - יש להימנע מהלהיט, משיר הפופ, הנחשב לא אותנטי, בעוד שהשיר האגרו, השיר האנטי-מסחרי מייצג לגיטימציה". השיר הגיע למקום השלישי במצעד Billboard Modern Rock Tracks בארצות הברית.

ג'ואי סנטיאגו סיפר כי הלהקה ביטלה הופעה גדולה שהוזמנה, משום שמארגניהּ דרשו השמעה של "Here Comes Your Man", ופיקסיז לא היו מוכנים לכך.

בתרבות
------

השיר מופיע בסרט הקומדיה הרומנטית 500 ימים עם סאמר מ-2009, שם שרה אותו הדמות הראשית, טום הנסן, בבר קריוקי. השיר מופיע גם בסרטים נכון שזה לא נכון (2001), וגבר גבר (2015). הוא הופיע גם בפרק "Hardly Kirk-ing" של משפחת סימפסון (2013) ובפרקים 9 ו-10 של מר מרצדס (2017).

השיר הוצג בפרסומת של חברת סיטי בשנת 2017.

רשימת רצועות
------------

כל השירים נכתבו על ידי פרנק בלאק.

1. Here Comes Your Man" – 3:00"
2. Wave of Mutilation (UK Surf)" – 3:00"
3. Into the White" – 4:42"
4. Bailey's Walk"– 2:23"

לקריאה נוספת
------------

* Frank, Josh; Ganz, Caryn. (2005). *Fool the World: The Oral History of a Band Called Pixies*. Virgin Books. מסת"ב 0-312-34007-9.
* Sisario, Ben. (2006). *Doolittle*. Continuum, 33⅓ series. מסת"ב 0-8264-1774-4ISBN 0-8264-1774-4.

קישורים חיצוניים
----------------

* מידע על היצירה "Here Comes Your Man" באתר מיוזיק בריינז
* מידע על הסינגל "Here Comes Your Man" באתר מיוזיק בריינז
* מידע על השיר "Here Comes Your Man" באתר AllMusic
* מידע על היצירה "Here Comes Your Man" באתר Discogs
* סרטון השיר "Here Comes Your Man" באתר יוטיוב

הערות שוליים
------------

1. ↑  Frank, Ganz, p. 148
2. ↑  "Gold/Platinum". Music Canada. נבדק ב-30 במאי 2019. `{{cite web}}`:  (עזרה)
3. 1 2  Spitz, Marc. "Life to the Pixies". *Spin*. September 2004.
4. ↑  Frank, Ganz, p. 67
5. ↑  Frank, Ganz, p. 82
6. ↑  Sisario, p. 44
7. ↑  Sisario, p. 88–9
8. ↑  Frank, Ganz, p. 142–3
9. ↑  Sisario, pp. 82, 90
10. 1 2 3  Sisario, p. 91
11. ↑  "Talking with the Animals". *NME*. April 22, 1989.
12. ↑  Sisario, p. 88
13. ↑  Goldman, Marlene. "The Pixies: Here And There And Everywhere". *Alternative Press*. September 1989.
14. ↑  Sisario, p. 64
15. ↑  Doolittle - Pixies: Awards. Allmusic.com. Retrieved on May 31, 2012.
16. ↑  "Watch the Newest Ads on TV from Citi, Google, Modelo and More". AdAge. 17 באוקטובר 2017. נבדק ב-21 באוקטובר 2017. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 29a4231e-a74a-3bd6-a3bf-a0378f0de4aa
* MusicBrainz work: d3af2e49-cb10-3abf-930a-4e23e070f5f0

 |